
Kod Lovačkog doma 


gradi se vidikovac 


Otvorena izložba pisanica 
i uskršnih ukrasa 


( Em 
U J Dječjem vrtiću | 
»Škrinjica“ posebni dio za 
djecu jasličke dobi 


Vijećnici Općinskog vijeća Radoboj oku- 

pili su se u ponedjeljak 11. ožujka na svojoj 
petnaestoj sjednici. Početkom kolovoza 
2018. godine stupio je na snagu novi Zakon o 
komunalnom gospodarstvu, što je dovelo do 
potrebe donošenja nove odluke o komunal- 
noj naknadi u Općini. Komunalna naknada 
je novčano javno davanje koje se plaća za 
održavanje komunalne infrastrukture, a 
može se koristiti i za financiranje građenja i 
održavanja objekata predškolskog, školskog, 
zdravstvenog i socijalnog sadržaja, javnih 
građevina sportske i kulturne namjene, te 
poboljšanje energetske učinkovitosti zgrada 
u vlasništvu Općine, ako se time ne dovodi 
u pitanje mogućnost održavanja i građenja 
komunalne infrastrukture. Komunalna na- 
knada obračunava se po četvornom metru 
površine nekretnine za koju se utvrđuje 
obaveza plaćanja komunalne naknade kao 
što su stambeni, poslovni i garažni prostor, 
građevinsko zemljište koje služi obavljanju 
poslovne djelatnosti i neizgrađeno građe- 
vinsko zemljište. Iznos komunalne naknade 
utvrđuje se množenjem koeficijenta zone, 
koeficijenta namjene i vrijednosti boda ko- 
munalne naknade. Područje Općine Radoboj 
podijeljeno je u dvije zone. Za prvu zonu 
koeficijent iznosi ,,1“, a za drugu ,,0,85“, koe- 
ficijent namjene za stambeni prostor iznosi 
»1“ za prostor koji se koristi za proizvodne 
iindustrijske djelatnosti ,,2“ i za poslovni 
prostor u kojem se obavljaju ostale poslovne 
djelatnosti ,,3“. Vrijednost boda iznosi 0,37 
kuna mjesečno, odnosno 4,44 kune godišnje 
za kvadratni metar. Konkretno to znači da 
komunalna naknada za stambeni prostor 
površine 80 metara kvadratnih u prvoj zoni 
godišnje iznosi 355 kuna, a u drugoj zoni 303 
kune. Donošenjem nove odluke visina ko- 
munalne naknade ostaje ista kao i do sada. 


MANJI KOMUNALNI 

DOPRINOS ZA PODUZETNIKE 

Na sjednici Općinskog vijeća donijeta je i 
Odluka o komunalnom doprinosu. Ovaj se 
doprinos na temelju zakonskih odredbi pla- 
ća za korištenje komunalne infrastrukture i 
položajne pogodnosti građevinskog zemlji- 
šta prilikom građenja ili ozakonjenja gra- 
đevine. Komunalni doprinos plaća vlasnik 
zemljišta na kojem se gradi, a namijenjen je 
za financiranje građenja i održavanja komu- 
nalne infrastrukture. 

Visina komunalnog doprinosa za zgrade 
obračunava se množenjem obujma zgrade 
u kubnim metrima s jediničnom vrijedno- 
šću komunalnog doprinosa u zoni u kojoj 

KOMUNALNE DJELATNOSTI, 
NAKNADE I DOPRINOSI 


se zgrada gradi. Područje Općine Radoboj 
podijeljeno je u dvije zone s time da je u 
prvoj zoni visina doprinosa 1,5 kuna po kub- 
nom metru, a u drugoj 1 kunu. Odlukom su 
predviđeni i izuzeci kada investitor ne plaća 
komunalni doprinos, a za poduzetnike je 

u Odluku unijeta posebna pogodnost koja 
omogućava smanjenje visine komunalnog 


eo 


doprinosa i do 50 % uz određene uvjete koje 
trebaju ispuniti. Donošenjem nove Odluke o 
komunalnom doprinosu nema izmjena, što 
se visine doprinosa tiče u odnosu na dosa- 
dašnje stanje. 


VLASTITI POGON ZA 

OBAVLJANJE ODREĐENIH 
KOMUNALNIH DJELATNOSTI 

Zakon o komunalnom gospodarstvu utvrdio 
je iobavezu jedinica lokalne samouprave da 
usklade svoje odluke o komunalnim djelat- 
nostima. Zbog toga se na sjednici Općinskog 
vijeća bila nova Odluka koja precizira koje su 
to komunalne djelatnosti u Općini o kojima 
se valja brinuti. Tako u komunalne djelatno- 
sti spadaju: održavanje nerazvrstanih cesta, 
javnih površina na kojima nije dopušten pro- 
met motornim vozilima, javnih zelenih po- 

vršina, groblja, čistoće javnih površina, javne 
rasvjete i građevina javne odvodnje oborin- 
skih voda. Kao uslužne komunalne djelat- 
nosti navode se, usluge ukopa pokojnika i 
obavljanje dimnjačarskih poslova. Tu su još 
usluge prigodnih prodaja i održavanja pri- 
godne ukrasne rasvjete. Komunalne djelat- 
nosti mogu obavljati: Vlastiti pogon kao or- 

Djelatnici Vlastitog pogona 
prošlih su dana uredili javne 
površine, a posebno su 
se angažirali na uređenju 
Radobojskog trnaca 


ganizacijska jedinica Jedinstvenog upravnog 
odjela Općine, pravne ili fizičke osobe na 
temelju ugovora o povjeravanju obavljanja 
komunalnih djelatnosti, te pravna ili fizička 
osoba na temelju ugovora o koncesiji. Op- 
ćinskom odlukom ustrojen je Vlastiti pogon 
koji obavlja sljedeće komunalne djelatnosti: 
održavanje javnih zelenih površina, održava- 
nje javnih površina na kojima nije dopušten 
promet motornim vozilima, održavanje gra- 
đevina, uređaja i predmeta javne namjene, 
održavanje groblja, održavanje čistoće javnih 
površina, usluge ukopa i održavanje građe- 
vina odvodnje oborinskih voda. Pravnim ili 
fizičkim osobama povjerava se održavanje 
nerazvrstanih cesta, održavanje javne rasvje- 
te i održavanje prigodne ukrasne rasvjete. Na 
temelju ugovora o koncesiji pravne ili fizičke 
osobe obavljaju dimnjačarske poslove. 

Ovako je zgrada 


izgledala do sada, ... nakon dovršetka radova 


...a ovako bi trebala izgledati 


Uređuje se “Hiža vinove loze? 


Uz obnovljenu zgradu škole u kojoj je pored 
ostalog smješten i Muzej Radboa te bivše 
školske drvarnice u kojoj je sada županijski 
Centar prirode ,, Zagorje“, 1905. godine iz- 
građena je i zgrada sa dva stana za učitelje. 
Zgrada je godinama propadala sve dok Op- 
ćina Radoboj nije osmislila program kako 
inju staviti u funkciju. Osigurana su tako 
sredstva za otkup same zgrade i napravljen 
projekt njenog pretvaranja u Hižu vinove 
loze. Mnogi se pitaju što to zapravo znači? 
Poznato je, naime, da je u Radoboju pro- 
nađen fosil lista vinove loze star više od 12 
milijuna godina, po tome je između ostalog 
Radoboj poznat u znanstvenom svijetu. 
Pored toga Radoboj je poznat i po drugim 
fosilnim ostacima, a otvaranjem muzeja u 


Radoboju dolaze brojni posjetitelji koji ba- 
rem za sada nemaju mogućnost korištenja 

i drugih turističkih sadržaja. Projekt Hiža 
vinove loze zamišljen je kao suvremeni 
interpretacijski centar u kojem će posjetite- 
lji imati mogućnost kvalitetne prezentacije 
kulturno-povijesnih i zemljopisnih značajki 
te turističke i enogastromske ponude loka- 
liteta općine Radoboj, kroz interpretaciju 
značaja vinove loze i proizvoda koji nastaju 
preradom njezinog ploda. 

Projekt predviđa da se u prizemlju zgrade 
uredi izložbeni, galerijsko-multifunkcional- 
ni prostor, informacijski centar i suvenirni- 
ca. Izložbeni prostor je zamišljen u obliku 
tematskih soba koje su posvećene vinovoj 
lozi i fosilima pronađenim u Radoboju, 


arheološkim nalazima, rudarstvu i minera- 
lima. Tu su još soba posvećena književnici 
Sidi Košutić i ljepotama gore Strahinjčica. 
U potkrovlju se planira enogastronomska 
kušaonica autohtonih proizvoda Radoboja 
i okolice. 

Realizacijom projekta Hiža vinove loze 
doprinijet će se bogatstvu kulturne ponude 
cijele sjeverozapadne Hrvatske te omogu- 
ćiti posjetiteljima koji će doći u Radoboj iz 
ostalih regija da se upoznaju sa kulturnom 
i prirodnom baštinom radobojskog kraja. 
Objekt će ujedno biti još jedan od temelja 
budućeg snažnijeg razvoja turizma na po- 
dručju Općine Radoboj. 

Spomenimo da je vrijednost ugovorenih 
radova 2.666.540 kuna sa PDV-om. 


NAKON OSAM GODINA OPĆINA JESENJE RASKINULA 
JE SPORAZUM S OPĆINOM RADOBOJ O ZAJEDNIČKOM 
IZDAVANJU RADOBOJSKO - JESEJANSKOG LISTA 


Općinsko vijeće Općine Jesenje na svojoj sjednici održanoj 
29. siječnja 2019. godine donijelo je Zaključak kojim se ot- 
kazuje Sporazum o zajedničkom izdavanju i sufinanciranju 
glasila Radobojsko - Jesejanski list. Zaključak je donijet uz 
obrazloženje da grafička priprema, kvaliteta tiska, te zastu- 
pljenost Općine Jesenje u glasilu Radobojsko - Jesejanski list 
nisu zadovoljavajući. Nakon punih osam godina prekinuta 


je tako suradnja, pa se i naš list vraća na prvobitnu postavu. 
Opet postaje Radobojski list u kojem neće više biti informa- 
cija sa sjeverne strane Strahinjčice, dakle iz Općine Jesenje. 
Zahvaljujemo suradnicima koji su osam godina radili na 
pripremanju informacija iz Jesenja, prije ostalih Eriki Tušek 
Vrhovec i Ivanu Habjanec, koji su odlukom Općinskog vijeća 
Jesenja oslobođeni jednog zahtjevnog posla. 

U RADOBOJU OSNOVAN FORUM ŽENA OPĆINSKE ORGANIZACIJE 
STRANKA RADA I SOLIDARNOSTI - BANDIĆ MILAN 365 


NAJAVLJEN SADRŽAJNI 
PROGRAM AKTIVNOSTI 


Od utorka 5. ožujka 2019. u 
Radoboju djeluje Forum žena 
Stranke rada i solidarnosti 
Bandić Milan 365. Uz nazoč- 
nost saborske zastupnice Marije 
Puh i predsjednika Županij- 

ske organizacije Stranke rada i 
solidarnosti Bandić Milan 365 
Anđelka Topolovca dvadesetak 
žena iz Radoboja osnovalo je 
svoj Forum u Općini Radoboj. Za 
predsjednicu je izabrana VANJA 
POTOČKI, potpredsjednica je 
JADRANKA MLAKAR, a IVANA 
HAZULIN tajnica. 

Uz čestitke, te riječi pohvale od 
zastupnice Marije Puh i pred- 
sjednika Anđelka Topolovca, 
prisutne je pozdravila i zahvalila 
se na izboru Vanja Potočki na- 
javivši aktivan i bogat program 
rada, te okupljanje još većeg 
broja članica. 


Forum žena Stranke rada i 


solidarnosti - Bandić Milan 365 
osnovan i u Radoboju 


Počeli radovi na realizaciji projekta uređenje planinarsko - poučne staze putovima orhideja 


Urealizaciji projekt vrijedan više od 800.000 kuna 


Na Strahinjčici na području Op- 
ćine Radoboj nalazi se Planinar- 
sko - poučna staza ,Putovima 
orhideja“ koja je opremljena s 11 
edukativnih tabli s informacija- 
ma o biljnom pokrovu, životinj- 
skom svijetu, fosilnom i rudnom 
bogatstvu, te ostalim zanimlji- 
vostima ovog područja. 

Stazu je 2012. godine uredila 
Javna ustanova za upravljanje 
zaštićenim dijelovima prirode 
Krapinsko - zagorske županije. 
Projekt koji je započeo s reali- 
zacijom sufinancira se iz Mjere 
MOB ,,Potpora za ulaganja u po- 
boljšanje otpornosti i okolišne 
vrijednosti šumskih ekosusta- 
va“, tipa operacije 8.5.2. ,Uspo- 
stava i uređenje poučnih staza, 
vidikovca i ostale manje infra- 
strukture“ iz Programa ruralnog 
razvoja Republike Hrvatske za 
razdoblje 2014. - 2020. 

Ovim projektom na stazi će 

se dodati novi sadržaji u vidu 


uređenja postojećih i postav- 
ljanja sedam novih tabli. Tako 
će se zaokružiti cjelina vezana 
uz pružanje cjelovite informa- 
cije posjetiteljima s naglaskom 
na šumska staništa, održivo 
korištenje šuma, a postavit će 


se i drveni rukohvati, stalci za 
parkiranje bicikala, te koševi 

za otpatke. Slijedi izgradnja 
vidikovca na Dedeku nedaleko 
planinarskog doma koji će omo- 
gućiti potpuni doživljaj ljepote 
krajobraza Hrvatskog zagorja, 


što će pospješiti i montiranje 
teleskopa na vidikovcu kao i 
natkrivena terasa kod Lovačkog 
doma. Sve će to privući još veći 
broj posjetitelja i njihovo dulje 
zadržavanje u prirodi. 
Planiranim projektom razviti će 
se novi edukativni sadržaji kao i 
dodatna turistička infrastruktu- 
ra čime će se osigurati i primje- 
renija valorizacija resursa koji će 
kroz specijalizirane programe i 
edukativne radionice privući još 
veći broj ljudi u prirodu. Osim 
za stvaranje zanimljivih sadržaja 
za posjetitelje ulaganje će imati 
pozitivan utjecaj na stanovniš- 
tvo i civilno društvo, koji će kroz 
nove sadržaje imati pozitivan 
utjecaj na razvoj svijesti o zaštiti 
i očuvanju šuma svojeg kraja. 
Ova ulaganja nadovezuju se na 
postojeća pri čemu se posebno 
misli na Centar za prirodu Za- 
gorje i time omogućiti duži bo- 
ravak u prirodi djece i odraslih. 

Radno 
predsjedništvo 
s gostima 
skupštine 


Četrdesetak članova i članica 
okupilo se na osnivačkoj 
skupštini Hrvatske stranke 
umirovljenika u Radoboju 


Nakon Bandića stigao i Hrelja 


U petak 22. ožujka u Radoboju je osnovana 
Hrvatska stranka umirovljenika. Ostvarena 
je tako višegodišnja želja određenog broja 
umirovljenika da sudjeluju u radu jedne od 
umirovljeničkih političkih stranaka. Nakon 
što je sastavljen osnivački odbor sazvana je 
iosnivačka skupština. U prostoriji Vatro- 
gasnog doma u Radoboju okupilo se četr- 
desetak za sada učlanjenih koji su donijeli 
potrebne osnivačke dokumente i izabrali 
rukovodstvo. Za predsjednika je izabran 
ZVONKO PAVRLIŠAK, potpredsjednici su: 
IVAN MALOGORSKI i STJEPAN CEROVEČ- 
KI, pored njih u odbor su izabrani BRANKA 
NOVAČKI i STJEPAN MALOGORSKI. Izabra- 
ni su i članovi Nadzornog odbora, donijeta 


su Pravila o ustroju i djelovanju, te ostale po- 
trebne odluke. Skupštini su između ostalih 
prisustvovali: Nikola Capar, potpredsjednik 
HSU i Josip Kovačić predsjednik Županijske 
organizacije Hrvatske stranke umirovljeni- 
ka. Čestitajući na osnivanju nove podružni- 
ce stranke i izboru rukovodstva, županijski 
predsjednik Josip Kovačec govorio je o dosa- 
dašnjem radu stranke umirovljenika i potre- 
be da se o problemima umirovljenika netko 
konkretno brine. Naglasio je, da je to jedina 
Hrvatska stranka umirovljenika koja se preko 
svojih saborskih zastupnika zalaže za pobolj- 
šanje životnih uvjeta onih koji su u mirovini. 
Potpredsjednik HSU-a, Nikola Capar, također 
je čestitao na osnivanju stranke i zaželio 


uspješno djelovanje izabranim čelnicima, a 
potom govorio o predstojećim izborima za 
parlament Europske zajednice, te suradnji s 
nekoliko drugih političkih stranaka okuplje- 
nih u Amsterdamskoj koaliciji. Novoizabrani 
predsjednik radobojske podružnice Hrvat- 
ske stranke umirovljenika, Zvonko Pavrlišak 
zahvalio se na ukazanom povjerenju te se 
osvrnuo na politička zbivanja u Općini Rado- 
boj nakon prelaska članova HNS-a u stranku 
Milana Bandića i naglasio potrebu da se umi- 
rovljenici zbog ostvarivanja svojih potreba 
organiziraju u svoju političku stranku. Nakon 
službenog dijela članovi novoformirane 
stranke, u kojoj je veliki broj žena, nastavili 
su druženje uz glazbu i ples. 


NA PODRUČJU OPĆINE RADOBOJ OBAVLJA SE REKONSTRUKCIJA JAVNE RASVJETE 
Nove žarulje štede struju i štite okoliš 


Još 2014. godine Krapinsko - 
zagorska županija pokrenula 

je projekt rekonstrukcije javne 
rasvjete u gradovima i općina- 
ma pod nazivom Master plan 
javne rasvjete. U okviru projekta 
namjeravana je rekonstrukcija 
postojeće javne rasvjete s ener- 
getski učinkovitom i ekološ- 
kom rasvjetom prema uvjetima 
propisanim u Zakonu o zaštiti 
svjetlosnog onečišćenja, te uvje- 
tima Fonda za zaštitu okoliša i 
energetsku učinkovitost. Pro- 
jektom se predviđalo obuhvatiti 
57 općina i gradova na području 


28 


Nove svjetiljke postavljaju se 
uz županijske i lokalne ceste 


snage 54 W, te 129 svjetiljki uz 
cestovnu rasvjetu snage 32 W. 
Trenutno je u postupku zamjena 
svjetiljki uz županijske i lokalne 
ceste. Zamjenom starih svjetiljki 
s novim osigurat će se znatna 
ušteda energije i u velikoj mjeri 
smanjiti svjetlosno onečišćenje 
u skladu sa zakonskim uvjetima. 
Svjetiljke koje su zamijenjene uz 
županijske i lokalne ceste po- 
stavljene su na jednom dijelu Ra- 
dobojskih Brega, dok će se preo- 
stali dio još osigurati, a slijedeće 
naselje u kojem će se izvršiti 
zamjena svjetiljka biti će Oreho- 


Krapinsko - zagorske i Zagre- 
bačke županije, među kojima je 
bila i Općina Radoboj. Obavljene 
su i određene pripremne radnje 
kao što je snimanje postojećeg 
stanja, ali je realizacija projek- 
ta zapela na planu osiguranja 
potrebnih sredstava. Općina 
Radoboj je 2017. izradila akcijski 
plan ulaganja u rekonstrukciju 


i gradnju sustava javne rasvjete 
i samostalno počela realizaciju. 
Detaljnim energetskim pregle- 
dom javne rasvjete na području 
općine Radoboj utvrđeno je da 
su na određenim lokacijama 
postojeće svjetiljke tehnološki 
zastarjele i ne zadovoljavaju kri- 
terije svjetloonečišćenja. Pred- 
loženo je stoga da se zamjene 


stara rasvjetna tijela novim koja 
u potpunosti zadovoljavaju krite- 
rije. Proveden je postupak javne 
nabave i sklopljen je ugovor o 
izvođenju radova na rekonstruk- 
ciji dijela sustava javne rasvjete. 
Ukupna vrijednost radova izno- 
sit će 617.931 kunu. Tako će uku- 
pno biti zamijenjeno 114 komada 
svjetiljki uz cestovnu rasvjetu 


vec Radobojski. Općina Radoboj 
tako je još jednom među prvima 
krenula u realizaciju zakonskih 
odredbi i može poslužiti kao pri- 
mjer ne samo drugim lokalnim 
sredinama, već i stanovništvu, 
koje bi također trebalo zamijeniti 
klasične žarulje sa zakonski do- 
zvoljenima, štedeći tako energiju 
ištiteći okolinu. 


Djeca 
jasličke 
dobi u 
vrtiću 


Postoje li dvojbe roditelja oko 
upisa djeteta u jaslice?! Evo što 
su jaslice i kako utječu na razvoj 
djeteta. Jaslice se nadovezuju 
na skrb roditelja, a kvaliteta živ- 
ljenja u jaslicama ovisi o dobroj 
interakciji između odgojitelja i 
roditelja, roditelja i djeteta prije 
i nakon boravka u jaslicama, te 
organizacija i poticajan prostor 
za dijete. Djetinjstvo je razdoblje 
brzog i složenog razvoja. Djeci je 
izrazito važno od najranije dobi 
pružati mogućnost sudjelova- 
nja u raznovrsnim aktivnostima 
kako bi se potaknula sva njihova 
razvojna područja. Holistički 
pristup uči nas da razvoj djeteta 
čine više međusobno poveza- 
nih dimenzija. Svaka razvojna 
intervencija važna je i utječe na 
sva razvojna područja. Pojam 
razvoj vezano uz dijete jasličke 


IZ DJEČJEG VRTIĆA ,,ŠKRINJICA“ RADOBOJ 


Značaj jaslica za razvoj djeteta 


dobi podrazumijeva slijed pro- 
mjena u osobinama, sposobno- 
stima i ponašanju djeteta uslijed 
kojih se ono mijenja, te postaje 
sve veće, spretnije, sposobnije 

i bolje se snalazi u društvu. U 


djetetovom razvoju pratimo: 
razvoj motorike - sve veća spo- 
sobnost svrhovitog i skladnog 
korištenja vlastitog tijela za kre- 
tanje i baratanje predmetima; 
razvoj spoznaje - podrazumijeva 
mentalne procese pomoću kojih 
dijete pokušava razumjeti i sebi 
prilagoditi svijet koji ga okru- 
žuje; razvoj govora - sposobnost 
da pomoću sustava znakova i 
simbola priopćava svoja znanja, 
osjećaje, potrebe i mišljenje dru- 
gim ljudima; socio- emocionalni 
razvoj - stvaranje odnosa prema 
sebi i ljudima iz svoje okoline, 
te razvoj specifičnih sposobno- 
sti - likovnih i glazbenih. Upis 
djeteta s kojim smo boravili 
godinu dana, manje ili više kod 
kuće, predstavlja prekretnicu u 
životu djeteta i roditelja. Potreb- 
no se prilagoditi na nove osobe, 

novi prostor, ritam življenja, 
nove navike. Važno je imati na 
umu da dijete u jaslice povjera- 
vate odgojiteljima koji su vrlo 
kompetentne osobe na području 
predškolskog odgoja i obrazova- 
nja, a kojima je i želja od samog 
početka izgraditi uzajamno 
povjerenje i partnerski odnos 

s roditeljima, jer se isto preno- 
si na dijete. Naša djeca mali su 
istraživači čim stanu na noge, 
ali i ranije, te treba znati da se 
upravo u jasličkoj dobi najviše 
razvija mozak djeteta. Za razvoj 
mozga potrebna je stimulativ- 
na okolina, ljubav, privrženosti 
povjerenje kako roditelja tako i 
odgojitelja što u ovom procesu 
čini najbolju osnovu za cjeloku- 
pni razvoj djetetove ličnosti. 


Odgojiteljica: Maja Poslončec 


. 
Obučeni psi, dobri ij pa 


su pomagači djeci i 
odraslim osobama 


Što sve mogu psi vodiči? 


U organizaciji Društva ,Naša djeca“ Radoboj, 9. 
ožujka u Radoboju su boravili djelatnici i volonteri 
Centra za rehabilitaciju ,Silver“. Centar je ustanova 
socijalne skrbi koja u rehabilitaciju osoba s inva- 
liditetom uključuje rad sa psima. Karla i Staša uz 
angažiranje pasa koji su prošli složenu obuku, prika- 
zali su prisutnima što sve obučeni psi mogu kako bi 
pomogli slijepima i ostalim osobama s teškoćama. 
Nakon edukativne prezentacije prisutni su postav- 
ljali pitanja, među kojima su bila i ona, tko može 
dobiti psa na obuku. Psa iz Centra može dobiti svaka 
obitelj kojoj je takav pas potreban. Potrebno je da se 
prijavi Centru za socijalnu skrb, koji onda pokreće 
postupak za dobivanje psa pomagača. 

vla 
siu 2x ile 


Odvezeno više od 500 tona otpada 


Na sjednici Općinskog vijeća prihvaćen je i Izvještaj o izvršenju plana gospodarenja otpadom za 2018. 
godinu. Plan gospodarenja otpadom za Općinu Radoboj za razdoblje 2017. - 2022. godine usvojen je kra- 
jem 2017. godine na temelju odredbi Zakona o održivom gospodarenju otpadom. Na području Općine 
Radoboj organizirano je prikupljanje otpada iz domaćinstava, a poslove gospodarenja otpadom obav- 
lja ,Krakom“. Prikupljanje miješanog otpada obavlja se dva puta mjesečno kao i sortirani otpad, papir, 
plastika, plastične boce. Pored toga organiziran je odvoz krupnog otpada, odlaganje pojedinih vrsta ot- 
pada u kontejnere na eko - otocima te odlaganje sortiranog otpada u reciklažnom dvorištu u Krapini. U 
2018. godini s područja Općine Radoboj odvezeno je 273 tone komunalnog otpada, 83 tone iz kontejnera 
na groblju, 120 tona glomaznog otpada, 25 tona papira, 28 tona pet ambalaže i 2 tone stakla. 

Na području Općine Radoboj postavljeno je 9 eko - otoka za odlaganje papira, stakla, plastike i tekstila. 
Općina Radoboj te općine Đurmanec, Jesenje i Petrovsko i Grad Krapina sklopili su Sporazum o sufi- 
nanciranju izgradnje zajedničkog reciklažnog dvorišta 2014. godine, a otvoreno je krajem 2016. U reci- 
klažno dvorište sortirani otpad dostavljaju sami korisnici. Općina pored toga sanira divlja odlagališta 
otpada, kojih još uvijek ima, iako u manjoj mjeri nego ranijih godina. 


BESPLATAN ODVOZ 


ELEKTRONSKO=ELEKTRIČKOG 


3 OTPADA 


Ljetno radno 
vrijeme 
reciklažnog 
dvorišta 


Za potrebe stanovnika Grada Kra- 
pine i susjednih općina u Krapi- 
ni je uređeno reciklažno dvorište 
u kojem raznovrsni otpad mogu 
odlagati sami građani. Na adresi 
Bobovje 52 F postavljeni su spre- 
mnici u koje se odlaže raznovrsni 
sortirani otpad. Tu se tako može 
dopremiti i odložiti: papir, plastika, 
metali, staklo, tekstil, električna 
i elektronička oprema, baterije i 
akumulatori, jestiva ulja i masti, 
boje, ljepila i smole, biootpad, 
lijekovi, građevinski otpad koji 
nastaje održavanjem ili manjim 
popravcima, glomazni otpad, te 
tiskarski toneri, otpadne gume i 
oštri predmeti. 

Osobe s područja Grada Krapine 
i općina Đurmanec, Jesenje, Pe- 
trovsko i Radoboj imaju pravo be- 
splatno odlagati navedeni otpad 
uz predočenje osobne iskaznice. 
Prilagođujući se korisnicima uve- 
denoje novo radno vrijeme, tako 
da se otpad ponedjeljkom, utor- 
kom, srijedom i petkom prima od 
12 do 19 sati. Četvrtkomod7do14, 
a subotom od 7 do 12 sati. 

Zbog dnevne pauze reciklažno 
dvorište je zatvoreno u jutarnjoj 
smjeni od 10 do 10,30, a u posli- 
jepodnevnoj od 14,30 do 15 sati. 


š 


Ako ste namjeravali baciti stari radio, TV, telefon, hladnjak, ventilator, mikrovalnu pećnicu, | 
jak, stroj za pranje rublja, kosilicu, mobitel, računalo, mikser, grijalicu, aparat za kavu, toster, 1 
ramrzivač, klimatizacijski uređaj, bušilicu, zvučnik, sušilo za kosu, CD-player, glačalo, video-rekorder, mikro- / 
lon, printer, skener, kopirni stroj, kameru, faks-uređaj, sve vrste peći... Sve što radi na struju... Nazovite nas! 


AUDIO = TV = VIDEO SERVIS * JURINJAK IM OKRENI 
TRG STJEPANA RADIĆA 6, KRAPINA 049 3.9.6 [66060 o 


Radobojski 
trnac ovog 
proljeća 

proljetnom 
izdanju 


PROLJETNO UREĐENJE 


OKOLIŠA U RADOBOJU 


Rano proljeće ubrzalo je ure- 
đenje javnih površina u općini 
Radoboj. I dok je prošle godine u 
veljači i početkom ožujka zimska 
služba imala mnogo posla na 
čišćenju snijega kojeg je na poje- 
dinim mjestima bilo u zapusima 
ido 3 metra visine, ove godine 
je sasvim drugačija situacija. 
Lijepo, toplo, sunčano vrijeme, 
ponukalo je vrijedne djelatnike 
Vlastitog pogona Općine Rado- 
boj na proljetno uređenje javnih 
površina. Tako je prostor između 
buduće Hiže zagorskih štruklji 

i stambene zgrade na drugoj 
strani ceste uređen uklanjanjem 
starih stabala, uređenjem gr- 
mova ukrasnog bilja te uklanja- 
njem stare živice, pripremljen 
za postavljanje tradicionalnog 
zagorskog plota. Posebno se 
sveobuhvatni radovi održavaju 
u Radobojskom trnacu u kojem 
se njeguju tradicionalne sor- 

te voćaka, te uređenjem staza, 


postavljanjem klupa i drugih 
sadržaja, ovaj prostor pretvara u 
mjesto ugodne šetnje i boravka u 
prirodi. Visoke topole koje rastu 
uz sam rub trnaca i županijske 
ceste sanirane su otklanjanjem 
suhih grana kako ne bi prijetile 
prometu na cesti, a i stablima 
voćaka u trnacu. Pored toga na 
uobičajenim gredicama okopano 
je izasađeno novo cvijeće, a s po- 
jedinih prometnica odstranjuje 
se šljunak koji je na njima ostao 
nakon zime. U rano proljeće 
rascvale su se i prve voćke. Tako 
su marelice i rane šljive procvale 
već početkom ožujka i na njima 
je vidljiva šteta od jutarnjih 
mrazeva. Vinogradari koji su na 
Vincekovo u vodu stavili nekoli- 
ko loznih grančica mogli su već 
početkom ožujka vidjeti hoće li 
biti grožđa i ove godine. Sudeći 
po ovoj slici godina bi trebala 
biti rodna ako izbjegnemo kasn< 
proljetne smrzavice. 


Vinova loza 
pokazala dobar 
urod 


Trešnja 
ipak 
prerano 
procvala 

Pe A 


k oš 


U MUZEJU RADBOA OTVORENA JE IZLOŽBA PISANICA | OSTALIH USKRŠNIH UKRASA 


ŽENE ČUVAJU TRADICIJU 


Kaze #7 m 


Članice Udruge žena-baka KUD-a Zagorec Radoboj, Kluba Rado- 
bojsko srce i Eko-etno grupe KUD-a Sveti Križ Začretje povodom 
nadolazećeg Uskrsa izradile su brojne pisanice i ostale uskršne 
ukrase, a sve je to izloženo u prostorijama Muzeja Radboa, gdje je 

u petak 29. ožujka otvorena izložba. Pozdravljajući brojne prisutne 
na početku je o izradi pisanica i drugih ukrasa govorila ravnateljica 
Muzeja Radboa, Ivana Hazulin. Naglasila je postojanje tradicije izra- 
de pisanica u Hrvatskoj i njihovom simbolu rađanja novog života u 
čast Kristovog uskrsnuća. Biserka Svedružić prisutne je pozdravila 
u ime Eko-etno udruge iz Svetog Križa Začretje koja u Radoboju već 
treći put izlaže svoje ukrase izrađene uglavnom iz krep papira, dok 
je Ruža Ćotić govorila o radu žena- baka iz Radoboja. Prigodni ku- 
luturno zabavni program izveli su folkloraši, učenici 2. razreda OŠ 
Side Košutić te žene- bake iz Radoboja, koje su inaće članice Crkve- 
nog pjevačkog zbora. Ana Čižmek iz Začretja, autorica priručnika 
«Rože od papira» govorila je o izradi cvijeća i drugih ukrasa od krep 
papira. Izložba je otvorena do 14. travnja u radno vrijeme Muzeja 
Radboa. 


Detalji s izložbe 
pisanica u Radoboju 

Nagrade u ime županije i Dundo prometa primili 
su u Dubrovniku župan Željko Kolar te osnivač i 
prokurator Dundo prometa Marijan Dunaj 


Europska nagrada za inovacije, razvoj ideja i investicije u poduzetništvu pripala firmi Dundo promet 


NAJBOLJI MEĐU STOTINAMA KANDIDATA 


U subotu 23. ožujka u Dubrov- 
niku su prestižne europske 
nagrade primili župan Željko 
Kolar u ime Krapinsko zagor- 
ske županije te Marijan Dunaj, 
osnivač i prokurator u ime firme 
Dundo promet. U okviru projek- 
ta «Stvaratelji za stoljeća», kojeg 


Kroz korizmu 


do Uskrsa 


Korizmeno je vrijeme i očekuje se najveći 
katolički blagdan Uskrs. Od Pepelnice do - 
Velikog tjedna i dana uskrsnuća Isusa tradi- > 
cionalno se održavaju pobožnosti Križnoga 
puta. U Radoboju se Križni putodržava kada 
to vremenski uvjeti omogućuju uz postaje od 
sv. Zdenčeka do kapelice Majke Božje Lurd- | 
ske ili u samoj kapelici. Kalendarom Župe | 
Presvetog Trojstva Radoboj 6. travnja će | 
se održati Uskrsna ispovijest. Na Cvjetnicu 
14. travnja održat će se uz sv. mise rodteljski 
sastanak firmanika i pričesnika.Na Veliki 
petak Križni put će se održati povorkom 
kroz župu, a krenuti će iz Gorjana. Nakon 
Uskrsa slijedi tradicionalno okupljanje vjer- 
nika kod svjakova na Uskrsni ponedjeljak. | 
U kapeli sv. Jurja u Lepajcima proslava se. 
održava 23. travanja, a 28. travnja uRado- | 


boju je Prva pričest. 


provodi međunarodni ekonom- 
ski forum « Perspektive», koji 
ima 1.178 članova u devet zema- 
lja jugoistočne i zapadne Europe 
održana je svečanost dodjele 
priznanja za doprinos u razvoju 
poduzetništva. Krapinsko zagor- 
ska županija dobila je nagradu 


AKTIVNOSTI U 
MUZEJU RADBOA 


Pričaonica 
za djecu 


«Izgubio se jedan zeleni 
pas» bila je 11. ožujka 
tema pričaonice u Muzeju 
Radboa. Djeca iz Dječjeg 
vrtića «Škrinjica» su nakon 
slušanja priča crtala psiće, 
davala im imena i duže 
vrijeme se zabavljala. 
Dogovoreno je stoga da se i 
ubuduće organiziraju slične 
pričaonice i radionice za 
najmlađe. 


za njen doprinos razvoju podu- 
zetništva, kako u financijskom 
smislu kroz sufinanciranje ka- 
mata i promociju gospodarstva 
kroz financiranje promotivnih 
aktivnosti tako i kroz aktivnosti 
koje uključuju privlačenje novih 
investicija. Dundo promet iz 


Radoboja dobio je nagradu za 
inovacije, razvoj ideja i investi- 
cije u poduzetništvu. Za dodjelu 
priznanja bilo je predloženo 270 
kandidata iz devet zemalja od 
Austrije, Crne Gore, Hrvatske, 
Italije i Norveške do Slovenije i 
Srbije. 

OPREZ PRI SPALJIVANJU BILJNOG OTPADA 


SPRIJEČIMO POŽARE 


Uz sve radosti koje nam donosi GA 
proljeće nisu rijetki ni događaji 
koje bi trebalo spriječiti. Radi 

se o požarima na poljoprivred- 
nim išumskim zemljištima, koji 
uglavnom nastaju zbog ljudskih 
pogrešaka. Vlasnici zemljišta 
prilaze spaljivanju suhe trave i 
ostalog raslinja bez potrebnih 
zaštitnih mjera kako se vatra ne 
bi proširila na ona mjesta gdje 
nastaju velike štete. Zbog toga i 
Hrvatska vatrogasna zajednica 
apelira na vlasnike poljopri- 
vrednih i šumskih površina 

da prilikom spaljivanja bilj- 

nog otpada budu oprezni i da 
poduzmu sve potrebne mjere 
kako se vatra ne bi proširila. Na 
području općine Radoboj već 

je zabilježeno nekoliko požara 
na otvorenom kada su trebali 
intervenirati vatrogasci, koji 
pozivaju sve one koji namjera- 
vaju spaljivati biljni otpad da 

ih unaprijed obavijeste kako bi ' 
mogli poduzeti sve potrebne ' : I; i Pdje HE ALEE ! : ; m 
preventivne mjere s ciljem da 2 E. Peak f ; Kina nn go 
do neželjenih požara ne dođe. x Sapi IM. ANJA , prizora trebalo Mut 


biti sve manje. 
Spriječimo ih! (4 &+H 


. 


Spaljivanje biljnih ostataka često postaje uzrokom rad ron prostora, 1] 
JAT ompostramo bii | E EEE MI IR 


JE kompostrj mo ka > i zaštitimo vd Hrvatske odg ovom mn 


iza mu ČI 
0 primijetite o; sreo vao asce na bro M ili “old M2. 


HRVATSKA | f im * 
VATROGASNA 


ZAJEDNICA hh & ff 


Josip Mlakar 
osvojio 
drugo mjesto 


U organizaciji Županijskog sportskog sa- 
veza Krapinsko-zagorske županije u Donjoj 
Šemnici je 6. ožujka održano natjecanje u 
krosu učenika i učenica u konkurenciji dje- 
čaci 5. i 6. razred, djevojčice 5. i 6. razred, 
dječaci i djevojčice 7. i 8. razred te mladići i 
djevojke u konkurenciji srednje škole. Su- 
djelovalojeukupnoviše od 400 natjecatelja 
inatjecateljica. U konkurenciji dječaci 7.8. 
razred sudjelovao je 92 učenika, a odlično 
drugo mjesto osvojio je Josip Mlakar, uče- 
nik8. razreda OŠ Side Košutić Radoboj. Po- 
red toga Josipje trenutno igračNK Ponikve, 
a neko je vrijeme proveo i u Dinamu, gdje 
trenutno nastupa našTin Htvoj. Nastavlja 
se tako petogodišnja tradicija da na kros 
natjecanjima na razini Krapinsko-zagorske 
županije medalje osvajaju učenici iz Škol- 
skog sportskog društva «Mirna» Radoboj. 

ŽUPANIJSKA NATJECANJA 


U ožujku se već tradicionalno 
održavanju razna Županijska 
natjecanja. Učenici naše škole 
sudjelovali su na nekima od 
njih. Tako je Ana Šemnički 
osvojila 1. mjesto na Županij- 
skom natjecanju iz matema- 
tike te je pozvana na Državno 
natjecanje (mentoricaje uči- 
teljica Tatjana Hršak). Ista je 
učenica sudjelovala na smotri 
kazivanjem poezije (mentorica 
je učiteljica Leonarda Vorih) i 
literarnim radom. Njezina je 
pjesma predložena za Državnu 
smotru (mentorica je učiteljica 
Ivana Frajzman). Na LiDraNu 
su sa svojim literarnim radovi- 
ma sudjelovali i Marko Kiseljak 
(mentorica je učiteljica Leonar- 
da Vorih) i Ena Vuzem (mentori- 
ca je učiteljica Ivana Frajzman). 


Na Županijskom natjecanju iz 
crossa Josip Mlakar osvojio je 2. 
mjesto. Osim Josipa, sudjelovali 
su i: Anamarija Draganić, Ana 
Šemnički, Laura Ferek-Jambrek, 
Sara Inkret, Lana Topolovec, 
Lana Kamenečki, Karla Lenard, 
Magdalena Guntner, Anamarija 
Krleža, FranŠalković, Niko Ko- 
vač-Goda, Matija Haldek, Josip 
Mlakar, Lovro Hrvoj i Alen Šal- 
ković. Mentor svim učenicima 
je učitelj Gordan Poslončec. Na 
Županijskom natjecanju iz po- 
vijesti Luka Cerovec osvojio je 3. 
mjesto, Ena Vuzem bila je peta, 
baš kao i Silvija Žun. Mentorica 
je učiteljica Magdalena Želimor 
ski. Na Županijskom natjeca- 
nju iz Crvenog križa naš je tim 
(Gabrijela Florjan, Ena Vuzem, 
Luka Jurinjak, Nika Horvat, Ti- 


jana Vidović i Anamarija Krleža) 
osvojio 3. mjesto. Mentorica je 
učiteljica Zvjezdana Herceg. Na 
Županijskom natjecanju iz bio- 
logije Luka Cerovec osvojio je 5. 
mjesto, a Ena Vuzem 8. Mento- 
rica je učiteljica Milena Posavec. 
Na Županijskom natjecanju iz 
tehničke kulture Ana Šemnički 
osvojila je 6. mjesto. Mentor je 
učitelj Darko Mihalić. Na Župa- 
nijskom natjecanju iz likovne 
kulture LIK sudjelovali su: Ana 
Šemnički, Marko Ferk, Tamara 
Sever i SlivijaŽun. Mentor je uči- 
telj Ivan Tuđa. 

Svim natjecateljima iskrene 
čestitke na sudjelovanju, a našoj 
Ani želimo puno uspjeha na Dr- 
žavnom natjecanju. 


Mladi novinari 


MJESEC HRVATSKOGA JEZIKA 


Mjesec hrvatskoga jezika u našoj smo školi 
započeli obilježavanjem Dana hrvatske gla- 
goljice. Učenici petih i šestih razreda upo- 
znali su se s trima pismima te su izrađivali 
straničnike na koje su glagoljicom ispisivali 
svoja imena. U Tjednu hrvatskoga jezika 
učenici petih razreda istraživali su koje su 
najčešće gramatičke i pravopisne pogreške 
među vršnjacima, zašto se u nazivlju zani- 
manja najčešće javljaju imenice muškoga 
roda, bogatstvo naziva raznovrsnog voća i 
povrća u dijalektima hrvatskih narječja i broj- 
ne druge zanimljivosti. Tjedan smo završili 
čitajući i interpretirajući poeziju posvećenu 
jeziku, a učenici su sudjelovali u radionica- 
ma iz kojih su proizašli prekrasni stihovi o 
jeziku. Učenici šestih razreda istraživali su 
spomenike hrvatske pismenosti te su izra- 


dili osobne iskaznice onih najznačajnijih. 
Također su rješavali kviz vezan uz povijest 
jezika, pravopisigramatiku, a najuspješnije 
skupine nagrađene su odličnim ocjenama. 
Učenici sedmih razreda izrađivali su meda- 
ljone od glinamola u koje su urezivali gla- 


FRAZEMI 


RUGA JEZKi EE 
Fr 


goljična slova. Upoznali su se sa životom i 
radom Ljudevita Gaja, pisali mu pismo u ko- 
jemsuiznijeli svoja razmišljanja i probleme 
koje uočavaju ujeziku. Učenici su istraživali 
što se sve može pronaći ujezikoslovnim pri- 
ručnicima, a raznim igrama i radionicama 


osvijestili smo važnost očuvanja materin- 
skogjezika, svih njegovih narječja i dijaleka- 
ta. Učenici osmih razreda također su pisali 
glagoljična slovai čitali stihove posvećene 
jeziku. Proučavali su povijestjezika u 20. i 21. 
stoljeću, Novosadski dogovor, Deklaraciju 
o nazivu i položaju hrvatskog književnog 
jezika... Za sam kraj morali su pripremiti 
usmeno izlaganje ojeziku i reći ga pred ra- 
zredom. Raznim smo aktivnostima učeni- 
cima željele skrenuti pozornost na ulogu i 
važnosthrvatskogajezika u svakodnevnom 
životu te pristupiti učenjujezika na drugačiji 
način. Učenici su se trudili kako bi njihovi 
radovi bili što ljepši i poučniji. Volite svoj 
jezik i ponosite se njime ma gdje god bili! 


Učiteljice Leonarda Vorih i Ivana Frajizman 


29. ožujka 2019. | godina xm. | broj no | &8 Radobojski list 


g YI če 


Dan ružičasti 


Dan ružičastih majica - Dan borbe protiv 
vršnjačkog nasilja, dio je našeg školskog 
preventivnog programa, a obilježava se 
zadnje srijede u mjesecu veljači. Tako smo 
i ove godine obilježili taj dan, na vrlo krea- 
tivan način. U PO Jazvine učenici i učiteljice 
obilježili su ga kroz zajedničku radionicu, koja 
jezapočela pričom o ružnom pačetu i ruga- 
nju kako najčešćem obliku nasilja među dje- 
com. Učenici su sami iznosili svoja iskustva 
ovršnjačkom zlostavljanju, a sve svoje dobre 
savjete podijelili su sa Rozom koja je bila u 
sredini kruga, slušala ih i na svoju majicu 
“navukla“samo dobre savjete i poruke koje 
su taj dan izrekli. Na kraju ihje Roza pozva- 
la na zajedničku igru. U PO Gornja Šemni- 
ca učenici su zajedno s učiteljicama imali 
radionicu u kojoj su kroz likovno stvaralaš- 
tvojačali samopouzdanje, prijateljske veze 


ise: 


i međusobnu nultu toleranciju na vršnjačko 
nasilje. Učenici matične škole u borbu pro- 
tivvršnjačkog nasilja ove su godine krenuli 
s puno pozitive i entuzijazma ružičastima 
balonima, na koje su napisali poruke koji- 
ma se želi potaknuti na međusobnouvaža- 
vanje i poštivanje. Balone smo oblikovali u 
veliku ružičastu majicu napravljenu od žice. 
Zavrijeme velikog odmora učenici dramske 
skupine odigrali su kratak skeč“Nova učeni- 
ca“na temu vršnjačkog nasilja na internetu. 
Dan smo završili zajedničkom fotografijom 
učenika, učitelja i tehničkog osoblja pod kri- 
laticom: ,NASILJE PRESTAJE OVDJE“. Neka 
nam poruke koje krase naše balone, budu 
stalni podsjetnik da je naša škola mjesto 
nulte tolerancije na nasilje. 


Dubravka Coha Seničić, prof. rehabilitator 


KAJKAVSKI DAN 


U OŠSide Košutić Radoboj 21. veljače 2019. obilje- 
ženje Međunarodni dan materinskoga jezika. Taj 
dan u našoj školi nazivamo Kajkavskim danom. 
Svečani je program započeo otvaranjem izložbe 
pokojne gospođe Ivanke Kveton. Učiteljica Laura 
Kukovačec nazočnimje učenicima i učiteljima re- 
kla nekoliko crtica o životu i radu gđe Kveton. Tako 
smo saznali daje Ivanka Kveton bila likovna umjet- 
nica. Radila je ujednoj osnovnoj školi u Krapini. U 
svoje slobodno vrijemeje crtala, a najčešći motivi 
sujoj bile životinje i priroda. Redovitoje održavala 
subotnje likovne radionice za djecu s teškoćama 
u razvoju. Nažalost, gđa Kveton je umrla prije 6 
mjeseci. Nakon uvodnog dijela, učiteljica Kukova- 
čec namje pročitala osvrt na izložbu našeg prof. 
likovne kulture, Ivana Tuđe, a zatimje pozvala sve 
nazočne da krenu prema školskoj dvorani gdje je 
uslijedilo obilježavanje Kajkavskog dana. 

Uuvodnomje dijelu programa Lorena Gotlin otpje- 
vala pjesmu “Dugo me ni bilo“. Slijedili su nastupi 
Tinajurinjaka srecitacijom Zagorec na moru i Do- 
minika Pažamete kojije takođerotpjevao pjesmu 
na kajkavskom. Ovogodišnja gošća Kajkavskog 
dana bila je Božena Kos. Prije samog susreta sa 
svim učenicima, Mladi novinari suje imali priliku 
bolje upoznati na kratkom druženju u knjižnici. 
Učenici Magdalena Guntner, Petar Gutner, Fran 


Pelin, Lana Broz i Luka Cerovec oživjeli su gošćinu 
priču,,Kuferza Njemačku“igrokazom. Božena Kos 
je književnica iz Zlatara koja piše priče i pjesme na 
kajkavskom narječju te namje prigodom Kajkav- 
skog dana pročitala nekoliko svojih pjesama i pri- 
ča. Zatimje podijelila nagrade za najbolje pjesme 
pisane kajkavskim narječjem: prvo mjesto osvojio 
je Tin Tušek iz 8. b s pjesmom “Stara hiža“; drugo 
mjesto pripaloje Emilu Šemničkom iz3. a za pjesmu 
,Rožica“, a treće mjesto osvojioje MateoFrukiz4. b 
razreda. Na kraju programa su folkloraši otplesali 
dva plesa. Završit ćemo s riječima naše današnje 
gošće: , Nemojte se nigdar sramiti govoriti KAJ!“ 


Korina Tušek, 6. ai Ana Šemnički, 6. b 


—_z 


Naziv je to recitala kojim smo obilježili 
Dan Side Košutić, 117. obljetnicu njenog 
rođenja. Recitalje održan 19. ožujka, dan 
uoči Sidinog rođendana. Glazbeno-poet- 
skim recitalom već tradicionalno nasto- 
jimo promicati i oživljavati Sidin život i 
djelo. Prilika je to da odamo počast Sidi 
Košutić, književnici čije ime nosi naša 
škola. Ove godine inspiracija za temu 
recitala bila su godišnja doba, njihova 
stalna i nemilosrdna izmjena, utkana u 
naš život i njegovu prolaznost. Dotakla 
nas je svježina proljeća, opojni miris lje- 
ta, šuštanje jesenjeg lišća i bijela zimska 
tišina. Kroz stihove posvećene godišnjim 
dobima vodili su nas recitatori: učiteljice 
Laura Kukovačec, Leonarda Vorih, Ana 
Bartolec i Zvjezdana Herceg te učenici 
Ana Šemnički i Filip Šalković. Program je 


majica |Isve je tiša jeka godišnjih doba... 


vodila stručna suradnica Dubravka Coha 
Seničić. Svečanost recitacija upotpunile 
su glazbene izvedbe zbora Vrijeskice pod 
vodstvom učiteljice Dubravke Habjanec 
koji je izveo uglazbljene Sidine pjesme 
te Dominika Pažamete koji je odsvirao 
klavirsku baladu. Program je osmislila 
knjižničarka Jasenka Marmilić. Osim nama 
najbliskijih Sidinih pjesama, imali smo pri- 
like čuti i neke koje još nismo javno čitali 
na našim recitalima. Naš poklon Sidi za 
rođendan bio je ovaj recital, a ona nam 
uzvraća svojom treperavom prisutnošću 
u školi, našim životima. Stoga, hvala ti 
draga Sida što si nas oplemenila svojim 
stihovima i ohrabrila da nastavimo svoj 
put kroz beskraj! 


Jasenka Marmilić 


"4 


Održana prezentacija 


zanimanja srednjih škola 


Dana 7. ožujka u našoj školi je održana prezentacija deficitarnih zanimanja i srednjoškolskih progra- 
ma s ciljem profesionalnog informiranja učenika osmih razreda i njihovih roditelja u organizaciji Kra- 
pinsko - zagorske županije, Obrtničke i Gospodarske komore KZŽ, Hrvatskog zavoda za zapošljavanje 
Područni ured Krapina i srednjih škola KZŽ. Učenici su se poslije prezentacije mogli obratiti svakoj sred- 
njoj školi osobno na izložbenim štandovima i uzeti letke sosnovnim informacijama. Također, učenici su 
savjetovani kako putem portala e- usmjeravanje mogu pronaći informacije, koje su potrebne za izbor 
zanimanja, škole i studija, informacije o slobodnim radnim mjestima, vještinama koje su potrebne za 
traženje posla i brojne druge informacije. 

Ivana Trtoman Brlić, pedagoginja 

Učenici sedmih razreda OŠ Side Košutić Radoboj uz roditeljsku su- 
glasnost u razdoblju od 11. veljače do 11. ožujka sudjelovali su u pro- 
vedbi projekta Hrvatskog školskog sportskog saveza «Vrtim zdravi 
film». Ciljevi projekta su unapređenje znanja učenika o poboljšanju 
kvalitete života putem prehrane i tjelesne aktivnosti senzabilizaci- 
jom kroz sportske vrijednosti i poticanje okoline, roditelja, učenika 
i učitelja da budu spremni na prihvaćanje i podržavanje promje- 

na prehrambenih navika. Na taj način poruke dopiru do učenika 

u fazi u kojoj formiraju svoje stavove i ponašanja te im pomažemo 
da usvoje zdrave navike koje će biti dio njihovog života i u kasnijoj 
dobi. Roditelji su ti koji donose odluke o kupovini, brinu o prehra- 
ni učenika kao i o njihovom doručku jer obiteljsko druženje najvi- 
še utječe na navike i ponašanja učenika. ,Vrtim zdravi film“ dio je 
globalne Nestle inicijative pod nazivom Nestle Healthy Kids Global 
Programme. Po završetku edukacije učinicima su uručene prigodne 
majice. 


% 


Još jedno dječje igralište 
Općina Radoboj je prije nekoliko godina 
proglašena Općinom prijateljem djece. To 
je priznanje zaslužila zahvaljujući brizi za 
najmlađe stanovnike kroz niz akcija od ko- 
jih je najvidljivija izgradnja dječjih igrališta. 
Trenutno se gradi iopremajošjedno mjesto 
gdje će se moći okupljati i igrati djeca. Radi 
seodječjem igralištu u zaselku Malogorski. 
Nakon zemljanih radova slijedi asfaltiranje 
i montiranje sprava za igru. Predviđeno je 
tako montiranje tobogana, ljuljačke, klacka- 
lica i drugih igrala. Stvorit će se tako uvjeti 
za boravak djece i odraslih na svježem zra- 
ku, kako onih iz samog zaselka Malogorski, 
tako i onih koji tijekom godine odlaze bilo 
u šumu, bilo na obilazak staze orhideja ili 
na organizirane akcije kod lovačkog doma. 


Za novo dječje igralište trebalo je najprije 
poravnati teren 


Izvršavajući zakonsku obavezu 
prema kojoj su udruge građana 
dužne barem jednom u godini 
održati sjednicu svojeg najvišeg 
organa upravljanja članovi Skup- 
štine NK Radoboj razmotrili su 
izvještaj o radu u prošloj godine, 
prihvatili izvještaj o financijskom 
poslovanju i usvojili izmjene i 
dopune Statuta kluba. Prošla go- 
dina za NK Radoboj bila je jedna 
od najbogatijih godina u aktiv- 
nostima za stvaranje što boljih 
uvjeta za okupljanje, treniranje i 
natjecanje stotinjak mladih, koji 
u više dobnih skupina trenira- 
ju i igraju utakmice. Dovršen je 
novi teren s umjetnom travom i 
rasvjetom što je omogućilo tre- 
niranje i odigravanje utakmica 
tijekom cijele zime. Od dovršet- 
ka novog terena do posljednjih 
dana ožujka teren je iskušalo, 
bilo kao trening ili odigravajući 
utakmice više stotina mladih 
nogometaša ne samo iz Radoboj 
i okolice već i iz drugih grado- 
va i općina Hrvatskog zagorja. 
Upravo je završen i prvi turnir za 
četiri dobne skupine na kojem 
je sudjelovalo oko 120 mladih 
igrača, a počeo je i proljetni dio 


Detalj sa 
skupštine 


roimerog ha 
h Eh ra 
natjecanja. NK Radoboj ovih je 
dana bogatiji za kombi koji će 
služiti nogometašima za prijevoz 
na utakmice. Kombi je dobiven 
od MUP-a, a općinski načelnik 
Anđelko Topolovec donirao je 
sredstva za uređenje, bojanje i 
ostale potrebne popravke. 
Brojene utakmice pokazale su da 
među stotinu mladih ima i pra- 
vih nogometnih talenata, pa je 
samo pitanje dana kada će netko 
od tih mališana krenuti stopa- 
ma Tina Hrvoja, koji uspješno 
igra za mladu momčad Dinama, 
koja pobjeđuje najbolje europske 
ekipe. 

Završena su natjecanja u okviru I. zimske lige mladih nogometaša 'HUDE OSE' Radoboj 


Stotine malih nogometaša na 
novim terenima u Radoboju 


Nakon uređenja nogometnih 
terena sa umjetnom travom 
Radoboj je postao regionalni 
centar okupljanja budućih 
nogometnih zvijezda koji 
koriste pogodnosti za 

trening ili igranje utakmica. 
Nogometni klub Radoboj 

na temelju velikog interesa 
nogometnih klubova iz 
Hrvatskog zagorja organizirao 
je odigravanje turnira u četiri 
dobne kategorije. Utakmice 

su igrane u večernjim satima 
te subotom i nedjeljom u 
prijepodnevnim terminima. 
Nakon igranja po skupinama 
turnir je priveden kraju. Prvi 
su svoje natjecanje završili 
«LIMAČI» . Bilo je ukupno 
osam ekipa i nakon što je svaki 
odigrao sa svakim pokazalo se 
da najbolju ekipu ima krapinski 
Zagorec . Prva ekipa LIMAČA iz 
Krapine pod vodstvom trenera 
Matije Smrekara pobjedila je 

u svih sedam utakmica uz gol 
razliku 29:2 i zasluženo joj je 
pripalo prvo mjesto. Drugi 

su bili LIMAČI Radoboja, a 
treći oni iz NK Rudar Dubrava 
Zabočka. Uz njih na turniru su 
još sudjelovale ekipe iz Zaboka, 
Konjščine i Krapinskih Toplica. 
Proglašeni su i najbolji 
pojedinci: Tako je najbolji 
strijelac sa 13 posstignutih 
golova Emanuel Kolar Kovačić 
iz NK Rudara, Najbolji igrač 

je Branko Lovrić iz prve ekipe 
Zagorca , a najbolji golman 


Filip Šalković koji je branio za 
prvu ekipu NK Radoboj. 


NAJBOLJI MLAĐI PIONIRI 
IZ DUBRAVE ZABOČKE, 

A STARIJI IZ ZLATAR 
BISTRICE 


U dobnoj skupini “Mlađi 
Pioniri“ natjecalo se ukupno 
šest ekipa. Nakon odigranih 
svi utakmica prvo mjesto 
pripalo je predstavnicimaNK 
Rudara iz Dubrave Zabočke, 
drugi su bili pioniri krapinskog 
Zagorca, a treći Jedinstva 

iz Svetog Križa Začretja. 

Uz njih u toj su se skupini 

još natjecali predstavnici 
Pregrade, Radoboja I Dinama 
iz Jakovlja. Za najboljeg 
golmana proglašen je Tin Fiket 
iz Zagorca, najbolji igrač je 
Antonio Sinković iz Rudara, a 
najbolji strijelac Nikola Mutak 
iz Rudara. 

Prvo mjesto u dobnoj 

skupini “Pioniri“ pripalo 

je nogometašima Ivančice 

iz Zlatar Bistrice, drugi su 
predstavnici Rudara iz Dubrave 
Zabočke a treći Radoboja. 
Najbolji igrač među pionirima 
bio je Fabijan Krivak iz 
Ivančice, najbolji golman Niko 
Leško iz Radoboja a najbolji 
strijelac Nick Ocvirek iz NK 
Ivančice. U toj su skupini 

još nastupali predstavnici 
Krapinskih Toplica, Pregrade I 
Zagorca iz Krapine. 


Tradicionalna fašnička priredba 
ioveje godine u Radoboju okupila 
brojne sudionike i gledatelje 


Fašnik 
je kriv 
zasve | 
nedaće 


rostor ispred Zadružnog 
Pi u središtu Radoboja 

bio je u nedjelju 3. ožujka 
ispunjen brojnim maskiranim 
fašničkim skupinama i gleda- 
teljima, jer se održavala tradi- 
cionalna radobojska fašnička 
priredba. Kulturno umjetničko 
društvo ,Zagorec“, Osnovna 
škola ,,Side Košutić“, Dječji vrtić 
»škrinjica“ i Općina Radoboj 
uložili su dosta napora kako bi 
se dobro prihvaćena tradicija 
nastavila. Maskirani učenici OŠ 
»Side Košutić“, polaznici Dječjeg 
vrtića ,Škrinjica“ i ostali uz glaz- 
benu pratnju radobojskih glazbi 
»Mirna“ i ,Radobojska zvona“ 
te Radobojskih mažoretkinja 
prikazali su niz dogodovština 
iz svakodnevnog života, ukaza- 
li su na nedostatke, naravno u 
šaljivom tonu kako nikoga ne 
bi previše uvrijedili. Na kraju je 
održano suđenje fašniku, koji je 
proglašen krivim za sve nedaće i 
osuđen na spaljivanje. Za ulože- 
ni trud mnogi su dobili i nagrade 
tako je u kategoriji dječjih grupa 
prvo mjesto pripalo učenicima 
5 b razreda OŠ ,,Side Košutić“ s 


Prostor ispred 
Zadružnog doma bio 
je pretijesan za sve 
prisutne 


(BF 

Najmlađi su svojim Pa 
nastupima zavrijedili " 

najviše pohvale f * 


Evo i nagrade 
za najbolju 
dječju masku 


maskama ,Meksikanci“. Drugo 
mjesto osvojile su ,Meduze“ iz 
PŠ Jazvine, a treće ,Gusari“ iz 
Dječjeg vrtića. Nagrade su pripa- 
le i najoriginalnijim maskama u 
kategoriji odraslih i dječjih maš- 
kara. Druženje je potrajalo cijelo 
poslijepodne uz glazbu, kobase 

i gemište. Uz sve to nije izostao, 
također tradicionalni, ,Rado- 
bojski pikec“ u kojem su opisani 
mnogi šaljivi događaji nastali 
između dvije fašničke priredbe. 


